
KIRISH 


Shaxs — pedagogikada ijtimoiy munosabatlar mahsuli sifatida qaraladi. Maktabgacha yosh 
davri bolani shaxs sifatida shakllanishida muhim o‘rinni egallaydi. Bolaning ijtimoiylashuv 
jarayoni boshlanadi. O‘zini jamoada shakllantiradi va unda o‘z o‘rnini topishga harakat qilib 
boradi. Shu bois bugungi kunda ta’lim-tarbiya jarayoniga bola shaxsiyati, uning fe’l-atvori va 
individual xususiyatlariga tayanib yondashilmoqda. Har bir pedagogik texnologiya, har bir yangi 
bilim bolalar yosh xususiyatlarini hisobga ilgan holda tatbiq qilinmoqda. An’anaviy tushuntirish, 
o‘rgatish usullaridan farqli ravishda bolalar qiziqish va intilishlariga moslashgan tarzda yangi 
pedagogik usullar asosida ta’lim faoliyatlari yo‘lga qo‘ yilmoqda. 

Maktabgacha ta’lim tashkilotlari tarbiyalanuvchilarini shaxsga yo‘naltirilgan ta’lim 
asoslariga tayangan holda rivojlantirishga katta e’tibor berilmoqda. Shaxsga yo‘naltirilgan 
texnologiyalar asosidagi ta’lim-tarbiya tizimi markazida bola shaxsi turib, uning rivojlanishi va 
tabiiy salohiyatini tatbiq etish uchun qulay, bexatar va nizosiz sharoitlar yaratilishi ko‘zda 
tutiladi. Texnologiyalar bolani individualligini yuzaga chiqarish imkonini beradi va ijobiy natija 
beradi. Jumladan, “Ixtiroli muammolarni yechish nazarityasi”, “M.Montessori texnologiyasi”, 
“Loyihalar usuli” (pedagogik tizim majmui) maktabgacha ta’lim jarayoniga kirib keldi va ular 
amaliyotda muvaffaqiyatli qo‘lanilmoqda. 

ASOSITY QISM 

Loyihaga asoslangan o‘rganish usuli orqali bola shaxsini rivojlantirishning bir qadar 
ustuvor jihatlari hagida so‘z yuritamiz. Loyiha metodi — ta’lim olishga arziydigan mavzunu 
chuqur tadgiqot qilish. Odatda tadgiqot kichik guruh tomonidan, butun guruh tomonidan yoki 


yakka bola tomonidan amalga oshirilishi mumkin. Loyihaning e’tiborli tomoni shundaki, u 

bolalar, tarbiyachilar tomonidan ko‘tarilgan savollarga javob topish kabi ilm1y izlanishlarga yo‘l 
ochadi. Loyihaning maqsadi tarbiyachi bergan savollarga javob topish emas, balki kengroq 
o‘rganishdir. 

Loyihaning qizigarli bo‘lishi tarbiyachining topqirligi va ijodkorligiga bog‘liq. U qanchalik 
bolalar olamiga yaqin bo‘lsa shunchalik bolalar diqqatini o‘ziga jalb etadi. Misol tariqasida 
loyiha usulining bir ko‘rinishiga to‘xtalsak: tarbiyachi guruhga ko‘rinadigan joyga vatman 
qog‘oz iladi va qo‘lida marker bilan bolalarga murojaat qiladi. Bolalar keling birgalikda ajoyib 
bog‘ loyihasini tuzamiz. Bog‘imiz qanday ko‘rinishda bo‘lishini xohlardingiz?, U yerda qaysi 
qahramonlar maketini bo‘lishini xohlaysiz?, Yana qanday o‘yingoh qurishni istardingi? kabi 
savollardan foydalanish mumkin. Tarbiyachi bolalar takliflarini vatmandga chizadi va birgalikda 
bog’ strukturasini tayyorlaydi. O‘zining shaxsiy loyihasini tuzish har bir bola uchun o‘zgacha 
zavq beradi. Bu orqali esa ularda tafakkur rivojlanadi, yangi bilimlarni o‘zlashtirish jarayoni 
vujudga keladi. Ba’zi bolalar o‘zi uchun noma’lum sifatlarni o‘zlashtiradi. Qolaversa, bu metod 
orqali boladagi ichki imkoniyatlarni ham yuzaga chiqarish, undagi iste’dodga baho berish 
mumkin. Dastur asosida tarbiyachi bolalarda hamkorlikda ishlash bilan birga shaxsiy 
yo‘nalganlikni tarkib toptiradi. Bola ruhlanib o‘zining o‘yin faoliyatiga loyihaviy tus bera 
boshlaydi. 

Bola shaxsini shakllantirishda qanday metod bo‘Imasin uning yosh xususiyatlari e’ tiborga 
olinadi. Agarda ta’sir mexanizmi uning yosh xususiyatlariga zid bo‘lsa, aks natija berishi 
mumkin. Kichik yoshdagi bolalar tinglashdan ko‘ra so‘zlashni yoqtirsalar, kattaroq yoshdagi 
bolalar savollariga javob kutadilar. Loyihalashdagi afzallik esa shundaki, bola kimningdir istagi, 
buyurtmasiga ko‘ra emas, o*z imkoniyatlari, salohiyati, tabiati xususiyatlariga ko‘ra 
harakatlanadi. 

Shaxsga yo‘nalganlik markazida bola — ta’limning markaziy shaxsi bo‘lib, uning 
“Rivojlanish’i, “Erkinlik’i, “Musta’qillik’1, “Ijod”i, “O‘ziga xoslik”i kalit so‘zlar hisoblanadi. 
Shaxslikka yo‘naltirilganlikning ta’lim texnologiyalariga nisbatan qo‘llaniladigan belgilari: 

- Bolaning shaxsiy, intellektual, kasbiy rivojlanish maqsadlarining ustunligi; 

- Uning yutuq va muvaffaqiyatlari motivatsiyasi, individual rivojlanishini qo‘llab- 
quvvatlashga yo‘naltirilganligiga urg‘u berish; 

- O‘zligini shakllantirish, 0*z-o*zini boshgarishga urg‘u berish; 

- Ta’ lim jarayoni ishtirokchilarining o‘zaro sheriklik harakatlari; 

- Bolalarga tanlash erkinligi va ta’lim jarayonining barcha ishtirokchilariga qabul qilingan 


qaror uchun shaxsiy mas’uliyat yuklash; 

- Ta’limiy vaziyatlar va voge’alarni o‘zidan o‘tkazish hamda hissiy munosabatlarning 
mavjudligi. 

Garchi loyihalar usuli ilgaridan ma’lum bo‘lsada bu kungacha tarbiyachilar tomonidan u 
darajada e’tibor berilmadi. Ammo uning afzalliklari va o‘ziga xos tomonlari ko‘p ekanligi 
tasdig‘ini topmoqda. Bolalarda shaxsiy sifatlarni tarbiyalashda muhim ahamiyatini saqlamoqda. 
Shuningdek, tarbiyachi ijodkorlik sifatlariga urg‘u bermoqda. Chunki tarbiyachi yangi mavzu 
loyihalarini tanlaydi, uni amalga oshirish ketma-ketliklarini belgilaydi. Shu jarayonda u o‘z 
ustida ishlaydi va malakalarini oshirib boradi. 

Loyihalar usulidan har bir faoliyat turlarida foydalanish mumkin. Ochiq havodagi 
o‘yinlarda ham bolalar o‘zlarining loyiha ishlarini tayyorlaydilar va bu ularda ko‘tarinki 
kayfiyatni vujudga keltiradi. Bugungi kunda bolalarga qo‘yilayotgan davlat talablarida ham 
kreativ g‘oyalarga yo‘naltirish muhim ahamiyat kasb etadi. Bolalarning shaxsiy, kichik bo‘lsada 
o*z loyihasiga egaligi, ularni topqirlikka yetaklaydi. Yangiliklar yaratishga nisbatan motivatsiya 
hosil qiladi. Loyiha bolalar o*zlari to‘g‘ridan-to‘g‘ri izlanish qilishlari mumkin bo‘lgan real 
vogea-hodisaga asoslanadi. Bir qarashda kichik yoshdagi bolalarga bu murakkab sanalishi 
mumkin, ammo shiddatli bugungi zamon farzandlari har jabhada ilg‘or. Bugungi bolalar 
zamonaviy fan yutuqlaridan foydalanish ko‘nikmasini tez va sifatli egallab borihmoqda. Shu 
bois ularda kichik yoshdan boshlab tashabbus, mas’uliyat, qarorlar qabul qilish, tanlov 
tushunchalarini shakllantirib borilsa, kelajakda mustaqil fikrga ega, o‘ziga nisbatan qat’iy 
ishinchga ega barkamol shaxs tarbiyalanadi. 

XULOSA 

Kichik yoshdagi bolalarda tadgqiqot ishlari tarbiyachidan ma’lumotni va bilimni talab etadi. 
Tarbiyachi loyiha ishi mavzularini tanlashda quyidagilarga e’tibor qaratishi muhim: 

Birinchidan, mavzu bolalarning kundalik hayotiga, tajribalariga yaqin va mos kelishi 
zarur. ushbu mavzu haqida gapirilganda kamida 5-6 bola mazu hagida tushunchaga ega bo‘lishi 
kerak; 

Ikkinchidan, umumiy savodxonlik ko‘nikmalariga qo‘shimcha ravishda, mavzu bolaning 
barcha rivojlanish sohalarini ichida birlashtira olishi kerak; 

Uchinchidan, mavzu juda boy bo‘lsin va bolalar uni ko‘proq vaqt davomida tadqiqot 
qilsin; 

To‘rtinchidan, mavzu nafagat maktabgacha ta’lim tashkilotida balki uyda ham davom 
ettirish mumkin bo‘lsin. Masalan, mahalliy hasharotlar kolleksiyasini tuzish kabi... 

Bolalar har doim of‘zini ustida ishlashdan qochishmaydi, hamisha nima_ bilandir 
shug‘ullanish ularga yoqimli. Fagatgina yo‘naltira bilish kattalar zimmasida. Qanchalik bolani 

o*z qiziqishlari asosida yo‘naltirsak, unda tobora kuchli intelekt shakllanadi va bu kelajakda 
insoniyat uchun daxldor kashfiyot va loyihalar muallifi bo‘lishida turtki beradi. Xususan, 
barkmol shaxs hagida so‘z yuritib, rus olimi I.P.Podlasiy quyidagicha fikr bildirgan edi: 
“Barkamol inson — tarbiyaning oliy maqsadi, unga intilib yashaydigan ideal. Bu ideal tarbiyaning 
buyukligiga ishoncha asosida paydo bo‘lgan. Jamiyatning maqsadi barcha insonlarni har 
tomonlama rivojlantirishdan iborat”. Shaxsga yo‘naltirilgan ta’lim komponentlari bolada 
barkamollik xislatlarini ravnaq topishida muhim ahamiyatini namoyon etadi. 

